Sodné jazero

Sodné jazero (angl. Lake Natron) sa nachádza v severnej Tanzánii na okraji Veľkej priekopovej prepadliny, viac ako 100 km severozápadne od mesta Aruša. Jazero má rozlohu 600 km², najvyššia hĺbka je 3 metre. Prítokom je rieka Southern Ewaso Ng'iro. V dôsledku vysokého výparu je v jazere a okolí vysoká koncentrácia uhličitanu sodného, voda Sodného jazera má pH väčšiu než 10 (skoro ako čpavok). Teplota vody dosahuje až 60 °C. Sinice, ktoré prežívajú v týchto extrémnych podmienkach, farbia jazero do červena. Slaniská okolo jazera, ktoré sú podľa Ramsarskej úmluvy medzinárodne chránené, sú hniezdišťom plameniakov (až dva a pol miliónu jedincov). Žije tu tiež endemická cichlida Alcolapia alcalica, adaptovaná na zásaditú vodu. Vysoký obsah solí spôsobuje, že telá živočíchov, ktorí uhynú v blízkosti jazera, sú dokonale mumifikované. Referencie Iné projekty Commons ponúka multimediálne súbory na tému Sodné jazero Externé odkazy http://www.worldlakes.org/lakedetails.asp?lakeid=9099 http://news.discovery.com/earth/photographer-rick-brandt-lake-natron-131003.htm Archivované 2016-03-09 na Wayback Machine